CELEX: 32016D1359
Language: mt
Date: 2016-08-08 00:00:00
Title: Deċiżjoni ta' Implimentazzjoni tal-Kummissjoni (UE) 2016/1359 tat-8 ta' Awwissu 2016 li temenda d-Deċiżjoni ta' Implimentazzjoni 2012/270/UE fir-rigward ta' miżuri ta' emerġenza li jevitaw l-introduzzjoni u t-tixrid tal-Epitrix cucumeris (Harris), l-Epitrix similaris (Gentner), l-Epitrix subcrinita (Lec.) u l-Epitrix tuberis (Gentner) fl-Unjoni (notifikata bid-dokument C(2016) 5038)

10.8.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 215/29
            
         DEĊIŻJONI TA' IMPLIMENTAZZJONI TAL-KUMMISSJONI (UE) 2016/1359
   tat-8 ta' Awwissu 2016
   li temenda d-Deċiżjoni ta' Implimentazzjoni 2012/270/UE fir-rigward ta' miżuri ta' emerġenza li jevitaw l-introduzzjoni u t-tixrid tal-Epitrix cucumeris (Harris), l-Epitrix similaris (Gentner), l-Epitrix subcrinita (Lec.) u l-Epitrix tuberis (Gentner) fl-Unjoni
   
      
         (notifikata bid-dokument C(2016) 5038)
      
   
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 2000/29/KE tat-8 ta' Mejju 2000 dwar il-miżuri protettivi kontra l-introduzzjoni ġewwa l-Komunità ta' organiżmi ta' ħsara għall-prodotti tal-pjanti u kontra t-tixrid tagħhom ġewwa l-Komunità (1), u b'mod partikolari r-raba' sentenza tal-Artikolu 16(3) tagħha,
   Billi:
   
               (1)
            
            
               Id-Deċiżjoni ta' Implimentazzjoni tal-Kummissjoni 2012/270/UE (2) stabbiliet miżuri ta' emerġenza li jevitaw l-introduzzjoni u t-tixrid tal-Epitrix cucumeris, l-Epitrix similaris, l-Epitrix subcrinita u l-Epitrix tuberis fl-Unjoni, dawk l-organiżmi ta' ħsara li mhumiex elenkati fl-Annessi I u II tad-Direttiva 2000/29/KE.
            
         
               (2)
            
            
               Minn meta ġiet adottata d-Deċiżjoni ta' Implimentazzjoni tal-Kummissjoni 2014/679/UE (3), li temenda d-Deċiżjoni ta' Implimentazzjoni 2012/270/UE, rapport uffiċjali tal-laboratorju maħruġ mil-Laboratorju ta' Referenza Nazzjonali ta' Spanja, ibbażat fuq dokument xjentifiku ppubblikat minn Orlova-Bienkowskaja MJ (4), wera li l-organiżmu ta' ħsara identifikat bħala l-Epitrix similaris (Gentner) ġie identifikat bħala tali b'mod żbaljat. Minflok dan kellu jiġi identifikat bħala Epitrix papa sp. n. Barra minn hekk, u skont l-aħħar informazzjoni pprovduta minn Spanja u l-Portugall, l-organiżmu li jikkawża ħsara lill-patata f'ċerti żoni u li qabel ġie identifikat bħala Epitrix similaris (Gentner) issa huwa identifikat bħala Epitrix papa sp. n. Ġie kkonfermat ukoll li l-Epitrix similaris (Gentner) qatt ma nstab preżenti fit-territorju tal-Unjoni. Għalhekk, id-Deċiżjoni ta' Implimentazzjoni 2012/270/UE ma għandhiex tkopri aktar l-Epitrix similaris (Gentner), iżda għandha tkopri lill-organiżmu ta' ħsara Epitrix papa sp. n.
            
         
               (3)
            
            
               Minn meta ġiet adottata d-Deċiżjoni ta' Implimentazzjoni 2014/679/UE, li temenda d-Deċiżjoni ta' Implimentazzjoni 2012/270/UE, l-esperjenza miksuba minn Spanja u l-Portugall tindika li għandha tiġi stabbilita żona ta' lqugħ b'wisa' ta' mill-inqas 500 m lil hinn mill-konfini taż-żona infestata sabiex tkun żgurata l-protezzjoni effettiva tat-territorju tal-Unjoni.
            
         
               (4)
            
            
               Għalhekk, id-Deċiżjoni ta' Implimentazzjoni 2012/270/UE għandha tiġi emendata skont dan.
            
         
               (5)
            
            
               Il-miżuri previsti f'din id-Deċiżjoni huma konformi mal-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf.
            
         ADOTTAT DIN ID-DEĊIŻJONI:
   Artikolu 1
   Emendi għad-Deċiżjoni ta' Implimentazzjoni 2012/270/UE
   Id-Deċiżjoni ta' Implimentazzjoni 2012/270/UE hija emendata kif ġej:
   
               (1)
            
            
               Fit-titolu, il-kliem “Epitrix similaris (Gentner)” jinbidel bil-kliem “Epitrix Papa sp.n.”.
            
         
               (2)
            
            
               Fl-Artikolu 1, il-kliem “Epitrix similaris (Gentner)” jinbidel bil-kliem “Epitrix Papa sp.n.”
            
         
               (3)
            
            
               Fl-Anness II, il-punt (b) tat-Taqsima 1(1) jinbidel b'dan li ġej:
               
                           “(b)
                        
                        
                           żona ta' lqugħ b'wisa' ta' mill-inqas 500 m lil hinn mill-konfini taż-żona infestata; fejn parti minn għalqa tkun f'dik il-wisa', l-għalqa kollha għandha tkun parti miż-żona ta' lqugħ.”
                        
                     
         Artikolu 2
   Destinatarji
   Din id-Deċiżjoni hija indirizzata lill-Istati Membri.
   
      Magħmul fi Brussell, it-8 ta' Awwissu 2016.
      
         
            Għall-Kummissjoni
         
         Vytenis ANDRIUKAITIS
         
            Membru tal-Kummissjoni
         
      
   
   
      (1)  ĠU L 169, 10.7.2000, p. 1.
   
      (2)  Id-Deċiżjoni ta' Implimentazzjoni tal-Kummissjoni 2012/270/UE tas-16 ta' Mejju 2012 fir-rigward ta' miżuri ta' emerġenza li jevitaw l-introduzzjoni u t-tixrid tal-Epitrix cucumeris (Harris), l-Epitrix similaris (Gentner), l-Epitrix subcrinita (Lec.) u l-Epitrix tuberis (Gentner) fl-Unjoni (ĠU L 132, 23.5.2012, p. 18).
   
      (3)  Id-Deċiżjoni ta' Implimentazzjoni tal-Kummissjoni 2014/679/UE tal-25 ta' Settembru 2014 li temenda d-Deċiżjoni ta' Implimentazzjoni 2012/270/UE fir-rigward tal-perjodu ta' applikazzjoni tagħha u fir-rigward tal-moviment għal faċilitajiet tal-ippakkjar ta' tuberi tal-patata li joriġinaw f'żoni demarkati sabiex jiġi evitat it-tixrid fl-Unjoni tal-Epitrix cucumeris (Harris), l-Epitrix similaris (Gentner), l-Epitrix subcrinita (Lec.) u l-Epitrix tuberis (Gentner) (ĠU L 283, 27.9.2014, p. 61).
   
      (4)  http://www.eje.cz/artkey/eje-201504-0028_epitrix_papa_sp_n_coleoptera_chrysomelidae_galerucinae_alticini_previously_misidentified_as_epitrix_sim.php